

Latvijas Republika

**SALDUS NOVADA DOME**

Reģ. Nr. 90009114646, Striķu ielā 3, Saldū, Saldus nov., LV- 3801, tālr. 63807280,

e-pasts: [pasts@saldus.lv](mailto:pasts@saldus.lv), www.saldus.lv

Saldū

2024.gada 25.jūlijā  **NOTEIKUMI Nr.9**

Izdoti ar Saldus novada domes

2024.gada 25.jūlija sēdes

lēmumu (protokols Nr.9, 1.§)

*Ar grozījumiem, kas izdarīti ar*

*Saldus novada domes 2024.gada 30.septembra sēdes lēmumu (protokols Nr.12, 74.§);*

**Par pedagogu darba samaksas kārtību Saldus novada pašvaldības izglītības iestādēs**

*Izdoti saskaņā ar 2016.gada 5.jūlija Ministru kabineta*

*noteikumu Nr.445 “Pedagogu darba samaksas noteikumi”*

*9.punkta 9.1.apakšpunktu, 26.punktu un 29.punkta 29.2.apakšpunktu*

**I. Vispārīgais jautājums**

1.Noteikumi nosaka**,** kā tiek noteiktas pedagoģisko darbinieku darba slodzes Saldus novada pašvaldības izglītības iestādēs, lai nodrošinātu izglītības procesu, kā tiek aprēķināta un sadalīta valsts budžeta mērķdotācija (turpmāk – mērķdotācija) un Saldus novada pašvaldības pamatbudžeta finanšu līdzekļi (turpmāk- pašvaldības līdzekļi) Saldus novada pirmsskolas izglītības, vispārējās pamatizglītības, vispārējās vidējās izglītības,interešu un profesionālās ievirzes izglītības iestāžu pedagogu darba samaksai un valsts sociālās apdrošināšanas obligātajām iemaksām, kā arī Saldus novada vispārējās izglītības, pirmsskolas, profesionālās ievirzes un interešu izglītības iestāžu darbības nosacījumus Saldus novada pašvaldībā. Finansējuma aprēķini tiek veikti, pamatojoties uz izglītojamo skaitu izglītības iestādē kārtējā gada 1. septembrī, iekļaujot pirmsskolas vecuma bērnus, kuri uzsāks apgūt pirmsskolas izglītības programmu kārtējā mācību gada laikā” aiz vārdiem “ kārtējā gada 1. septembrī.

*(ar grozījumiem, kas izdarīti ar Saldus novada domes 2024.gada 30.septembra sēdes lēmumu (protokols Nr.12, 74.§))*

**II. Izglītības procesa organizēšana Saldus novada pašvaldības vispārējās pamatizglītības, vispārējās vidējās izglītības, pirmsskolas izglītības, interešu un profesionālās ievirzes izglītības iestādēs**

2. Pirmsskolas izglītības iestāžu, sākumskolu, vispārējās pamatizglītības un vispārējās vidējās izglītības iestāžu, kas realizē pirmsskolas izglītības programmas, izglītības procesa organizēšanai noteikt:

2.1. pirmsskolas izglītības iestāžu darba laiks ir no 07.00 - 18.00, pedagogiem darba slodze ir 40 stundas nedēļā;

2.2. iestādes vadītājs apstiprinātā finansējuma un slodžu ietvaros var izmainīt darba laiku, organizēt dežūrgrupu darbu;

2.3. pirmsskolas izglītības iestāžu vadītāju, vietnieku un metodiķu darba slodze ir 40 stundu darba nedēļa;

2.4. pirmsskolas pedagogu darba samaksu aprēķina atbilstoši valsts piešķirtajam mērķdotācijas finansējumam un pašvaldības noteikumiem, ņemot vērā bērnu skaitu iestādē un realizējamās programmas;

2.5. piemaksām pedagogiem, kuri ieguvuši 1., 2. un 3. kvalitātes pakāpi, tiek novirzīts līdz 3% no iestādei piešķirtā mērķdotācijas finansējuma un pašvaldības līdzekļiem;

2.6. pedagoģisko darbinieku darba slodzes atbilstoši audzēkņu skaitam izglītības iestādē, kuras realizē pirmsskolas izglītības programmas:

*Tabula Nr. 1. Pirmsskolas administrācijas, atbalsta personāla, sporta un mūzikas skolotāju darba slodzes*

|  |  |  |  |  |  |
| --- | --- | --- | --- | --- | --- |
| Nosaukums | Audzēkņu skaits | | | | |
| Līdz 40 | 41 - 70 | 71-90 | No 91 | No 201 |
| Vadītājs\* | 0 | 1 | 1 | 1 | 1 |
| Metodiķis\*\*\*\* | 0,1/0,2\*\*\*\*\* | 0,3 | 0,6/0,9\*\*\*\*\* | 0 | 0 |
| Vadītāja vietnieks\* | 0 | 0 | 0 | 1 | 1 |
| Sporta skolotājs | 0,15 | 0,3 | 0,4 | 0,8 | 1,5 |
| Mūzikas skolotājs | 0,15 | 0,3 | 0,6 | 0,8 | 1,5 |
| Logopēds \*\*  5 – 6 gadīgiem bērniem | 1 slodze uz 150 bērniem | 1 slodze uz 150 bērniem | 1 slodze uz 150 bērniem | 1 slodze uz 150 bērniem | 1 slodze uz 150 bērniem |
| Logopēds \*\*  1,5-4 gadīgiem bērniem | 1\*\* slodze uz 100 bērniem | 1\*\* slodze uz 100 bērniem | 1\*\* slodze uz 100 bērniem | 1\*\* slodze uz 100 bērniem | 1\*\* slodze uz 100 bērniem |
| Logopēds\*\*\* | 1\*\*\* slodze uz 75 bērniem | | | | |

*\* amata vietas pirmsskolas izglītības iestādēs*

*\*\* 5 – 6 gadīgiem audzēkņiem valsts mērķdotācijas un 1,5 – 4 gadīgiem audzēkņiem pašvaldības*

*finansējums*

*\*\*\* izglītības iestādes speciālās pirmsskolas programmas audzēkņu skaitam piemēro koeficientu*

*3*

*\*\*\*\* amata vietas pirmsskolas izglītības iestādēs, vispārējās pamatizglītības un vidējās izglītības iestādēs, kas realizē pirmsskolas izglītības programmas*

*\*\*\*\*\* ja pirmsskolas izglītības programma tiek realizēta vairāk kā vienā vietā (vienā adresē)*

*(ar grozījumiem, kas izdarīti ar Saldus novada domes 2024.gada 30.septembra sēdes lēmumu (protokols Nr.12, 74.§))*

2.6.¹ Druvas vidusskolā, kura īsteno pirmsskolas izglītības programmu bērniem no 1,5 gadu vecuma – 1,0 likmes vadītāja vietnieks pirmsskolas metodiskajā un saimnieciskajā jomā darba samaksai no pašvaldības finansējuma.

*(ar grozījumiem, kas izdarīti ar Saldus novada domes 2024.gada 30.septembra sēdes lēmumu (protokols Nr.12, 74.§))*

2.7. mūzikas un sporta nodarbību pirmsskolas izglītības programmas realizēšanai izglītības iestādēs, kur viens pedagogs īsteno mācību procesu vairākās norises vietās, var piemērot koeficientu 2 nepieciešamo speciālistu likmēm;

2.8. izglītības iestāde atbilstoši iestādes vajadzībām var pārdalīt sporta skolotāja, mūzikas skolotāja un logopēda likmes, nepārsniedzot kopējo finansējuma apmēru par tabulā Nr.1. norādītajām likmēm;

2.9. pedagoģisko darbinieku un pedagogu palīgu darba slodzes izglītības iestādēs lauku teritoriju vietās, kurās realizē pirmsskolas izglītības programmas ar izglītojamo skaitu līdz 40 bērniem:

*Tabula Nr. 2. Pirmsskolas pedagogu un pirmsskolas pedagogu palīgu darba likmes*

|  |  |  |  |  |  |
| --- | --- | --- | --- | --- | --- |
| Nosaukums | Izglītojamo skaits | | | | |
| Līdz 10 | Līdz 20 | Līdz 29 | Līdz 40 |  |
| Pirmsskolas pedagogs | 0,9 | 1,7 | 2,55 | 3,4 |
| Pirmsskolas pedagoga palīgs | 1 | 1 | 2 | 3 |

2.10. pedagoģisko darbinieku darba slodzes izglītības iestādēs lauku teritoriju vietās un pilsētu teritoriju vietās, kurās realizē pirmsskolas izglītības programmas ar izglītojamo skaitu no 41 bērna, uz vienu grupu noteikt 1,8 pirmsskolas pedagoga darba likmes, Striķu sākumskolā – uz vienu grupu 0,9 pirmsskolas pedagoga darba likmes.

2.11. pedagogu, kuri veic obligāto 5 - 6 gadīgo bērnu apmācību grupā un Kalnsētas pamatskolas pirmsskolas pedagogiem, darba samaksa tiek aprēķināta atbilstoši saņemtajai valsts mērķdotācijai;

2.12. ja audzēkņu skaits grupās vecumā līdz 3 gadiem ir 15 un vairāk, uz vienu grupu papildus var paredzēt pedagoga palīga amata vienību, slodzi nosakot, ievērojot izglītības iestādes darba laiku;

2.13. pirmsskolas grupu darbība tiek nodrošināta vispārējās pamatizglītības un vispārējās vidējās izglītības izglītojamo brīvlaikā, izņemot gadījumus, ja pieņemts atsevišķs domes lēmums;

2.14. pirmsskolas izglītības iestāžu vadītāju algas likme ir atbilstoša 05.07.2016. Ministru kabineta noteikumiem Nr. 445 “Pedagogu darba samaksas noteikumi” (turpmāk - MK Noteikumi), bet pašvaldība var noteikt līdz 30% augstāku algas likmi, pamatojoties uz izglītības iestādes vadītāju profesionālās darbības novērtēšanas rezultātiem. Izglītības iestāžu vadītāju darba algas likmi apstiprina izpilddirektors ar rīkojumu, sedzot to no pašvaldības budžeta līdzekļiem.

*(ar grozījumiem, kas izdarīti ar Saldus novada domes 2024.gada 30.septembra sēdes lēmumu (protokols Nr.12, 74.§))*

3. Vispārējās pamatizglītības un vispārējās vidējās izglītības iestāžu izglītības procesa organizēšanai noteikts:

3.1.iestādes vadītāja, viņa vietnieku un atbalsta personāla slodžu skaits atbilstoši izglītojamo skaitam izglītības iestādē:

*Tabula Nr. 3. Vadītāju  un  vietnieku darba slodzes*

|  |  |  |  |  |  |
| --- | --- | --- | --- | --- | --- |
| Izglītojamo skaits            Amata nosaukums | Līdz 79 | No 80 līdz 299 | No 300 līdz 399 | No 400 līdz 599 | No 600 |
| Vadītājs | 1 | 1 | 1 | 1 | 1 |
| Vietnieks | 0,5 | 1 | 3,3 | 3,8 | 4,3 |
| *(svītrots ar Saldus novada domes 2024.gada 30.septembra sēdes lēmumu (protokols Nr.12, 74.§).* | | | | | |

*(ar grozījumiem, kas izdarīti ar Saldus novada domes 2024.gada 30.septembra sēdes lēmumu (protokols Nr.12, 74.§))*

*Tabula Nr. 4. Atbalsta personāla (bibliotekāra, logopēda, psihologa, speciālā pedagoga, karjeras konsultanta, pedagoga palīga) darba slodzes*

|  |  |  |  |  |
| --- | --- | --- | --- | --- |
| Izglītojamo skaits  Amata nosaukums | Līdz 79 | No 80 līdz 299 | No 300 līdz 599 | No 600 |
| Atbalsta personāls | 1,5 | 2,5 | 3 | 4 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Amata nosaukums | Izglītojamo skaits | | | | | | | | | |
| Līdz 60 | | 61-100 | | 101-150 | | No 151 | | No 650 | |
| Mācību process noris vienā ēkā | Mācību process noris divās un vairāk ēkās | Mācību process noris vienā ēkā | Mācību process noris divās un vairāk ēkās | Mācību process noris vienā ēkā | Mācību process noris divās un vairāk ēkās | Mācību process noris vienā ēkā | Mācību process noris divās un vairāk ēkās | Mācību process noris divās un vairāk ēkās |
| Sociālais pedagogs\* | 0,1  (0,2\*) | 0,1  (0,2\*) | 0,3  (0,4\*) | 0,3  (0,4\*) | 0,4  (0,7\*) | 0,4  (1,0\*) | 1,0 | 1,333 | 2,0 |

*Tabula Nr. 5. Sociālā pedagoga darba slodzes*

*\* Izglītības iestāde, kura īsteno speciālās pamatizglītības programmu izglītojamajiem ar mācīšanās traucējumiem (21015611), garīgās veselības traucējumiem (21015711) un izglītojamajiem ar garīgās attīstības traucējumiem (21015811)*

*(ar grozījumiem, kas izdarīti ar Saldus novada domes 2024.gada 30.septembra sēdes lēmumu (protokols Nr.12, 74.§))*

3.2. Saldus pamatskolā, kura realizē un piedāvā novada izglītojamajiem izglītojošas STEM **(**Dabas zinātņu un tehnoloģiju tēmas (*angliski tiek sauktas par STEM – Science, Technology, Engineering and Mathematics*) mācību jomas nodarbību programmas, – 1,0 likmes vadītāja vietnieka darba samaksai no mērķdotācijas finansējuma. Finansējumu sedz no mērķdotācijas rezerves fonda. Dabaszinātņu centra nodarbību nodrošināšanai mācību gadā - 1,3 likmes mēnesī pedagogu darba samaksai no pašvaldības finansējuma.

3.3. Cieceres pamatskolā, kura nodrošina atbalsta pasākumu koordinēšanu novada izglītojamajiem, - 1,0 likmes izglītības metodiķa darba samaksai no mērķdotācijas finansējuma. Finansējumu sedz no mērķdotācijas rezerves fonda;

3.4. vispārējās pamatizglītības un vispārējās vidējās izglītības iestādēs, kurās īsteno speciālās pamatizglītības programmu izglītojamajiem ar mācīšanās traucējumiem (21015611) un nodrošina internāta pakalpojumus, - 1.0 likmes sociālā pedagoga darba apmaksai;

3.5. vispārējās pamatizglītības un vispārējās vidējās izglītības iestādēm mērķdotāciju pedagogu darba samaksai aprēķina, izmantojot šādu formulu:

**A = S x V x K**, kur

1. aprēķina finansējums;

S- izglītojamo skaits katrā izglītības pakāpē un izglītības programmā;

V- viena izglītojamā vidējā izmaksa novadā;

K- koeficients:

koeficientu 0,95 piemēro novada izglītības iestādēm ar izglītojamo skaitu no 300 (nepiemēro audzēkņu skaitam pamatizglītības programmās - kodi 2101711, 21011114, un speciālās pamatizglītības programmā izglītojamajiem ar mācīšanās traucējumiem - kods 21015611);

koeficientu 1,15 piemēro novada izglītības iestādēm ar izglītojamo skaitu zem 300 (nepiemēro audzēkņu skaitam speciālās pamatizglītības programmās - kodi 21015611, 21015711, 21015811).

*(ar grozījumiem, kas izdarīti ar Saldus novada domes 2024.gada 30.septembra sēdes lēmumu (protokols Nr.12, 74.§))*

3.6. vispārējās pamatizglītības un vispārējās vidējās izglītības iestāžu direktoru algas likme ir atbilstoša MK Noteikumiem, bet pašvaldība var noteikt līdz 30% augstāku algas likmi, pamatojoties uz izglītības iestādes vadītāju profesionālās darbības novērtēšanas rezultātiem. Izglītības iestāžu vadītāju darba slodzes un darba algas likmes apstiprina pašvaldības izpilddirektors ar rīkojumu, sedzot tās no valsts mērķdotācijas finansējuma;

3.7. pēc aprēķinātā finansējuma iestādei atbilstoši 3.5. punktam no kopējā piešķirtā valsts mērķdotācijas finansējuma tiek procentuāli sadalīts finansējums piemaksām pedagogiem, kuri ieguvuši 1.,2. un 3. kvalitātes pakāpes, kā arī pedagogu mēneša darba alga likmes palielināšanai vai pedagogu papildus pienākumu veikšanai;

3.8. izglītības iestādes vadītājam, kurš vada vairākas izglītības iestādes, darba slodzi un darba algas likmi katrā izglītības iestādē nosaka ar pašvaldības izpilddirektora rīkojumu atbilstoši saņemtās valsts mērķdotācijas apjomam;

3.9. mācību procesa nodrošināšanai no Saldus novada pašvaldības pamatbudžeta līdzekļiem piešķir finansējumu:

3.9.1. Cieceres pamatskolai līdz 1,0 likmei internāta skolotājam atbilstoši MK

Noteikumiem,

3.9.2. Kalnsētas pamatskolai līdz 6,0 pedagogu likmēm atbilstoši MK

Noteikumiem;

3.10. izglītības iestādes kopējais tarifikācijās uz kārtējā gada 1.septembri neizlietotais finansējums nepārsniedz 1% no iestādei piešķirtās mēneša mērķdotācijas;

3.11. pēc izglītības iestādes vadītāja pedagoga darba profesionālās kvalitātes ikgadējā izvērtējuma no Saldus novada pašvaldības pamatbudžeta līdzekļiem piešķir finansējumu vispārējās pamatizglītības un vispārējās vidējās izglītības pedagogiem, kuri māca STEM **(**Dabas zinātņu un tehnoloģiju tēmas (*angliski tiek sauktas par STEM – Science, Technology, Engineering and Mathematics*) mācību priekšmetus (pamatizglītības un vidējās izglītības posmos bioloģiju, ķīmiju, fiziku un vidējās izglītības posmā dabaszinības un matemātiku), piemaksām un valsts sociālās apdrošināšanas obligātajām iemaksām 10% līdz 35% apmērā no valstī noteiktās stundas likmes par katru STEM priekšmeta kontaktstundu. Izglītības iestādes vadītājs ar rīkojumu apstiprina pedagogu sarakstu par piešķirtajām piemaksām uz kārtējā mācību gada 1. septembri un 1.janvāri. Uzsākot darbu Saldus novada mācību iestādē, STEM priekšmetu pedagogs pirmajā mācību gadā saņem 35% piemaksu bez profesionālās kvalitātes izvērtējuma.

4. Lai savlaicīgi plānotu mācību procesu, izglītības iestāžu vadītājiem līdz kārtējā kalendārā gada 10. jūnijam Saldus novada pašvaldības Izglītības pārvaldē jāiesniedz:

4.1. prognozēto izglītojamo skaits nākamajam mācību gadam;

4.2. prognozēto pedagoģisko likmju skaits atbilstoši 2. un 3. punktā minētajiem noteikumiem;

4.3. prognozētās pedagogu vakances.

5. Interešu izglītības un profesionālās ievirzes izglītības iestāžu izglītības procesa organizēšanai noteiktās amata likmes:

5.1. interešu izglītības un profesionālās ievirzes izglītības iestāžu pedagoģisko darbinieku darbaslodze ir 30 stundas nedēļā;

5.2. interešu izglītības un profesionālās ievirzes izglītībasiestāžu vadītāju, vietnieku un izglītības metodiķu darba slodze ir 40 stundas nedēļā;

5.3. iestādes vadītāja, vietnieku un izglītības metodiķu slodžu skaits atbilstoši izglītojamo skaitam izglītības iestādē;

*Tabula Nr.6. Vadītāju un vietnieku darba slodzes*

|  |  |  |
| --- | --- | --- |
| Nosaukums | Izglītojamo skaits | |
| Līdz 300 | No 301 |
| Vadītājs | 1,0 | 1,0 |
| Vadītāja vietnieks | 1,0 | 2,0 |
| Izglītības metodiķis | 0 | līdz 1,0\* |

*\* Papildus var paredzēt amata vienību, ja pašvaldības budžetā ir līdzekļi*

*(ar grozījumiem, kas izdarīti ar Saldus novada domes 2024.gada 30.septembra sēdes lēmumu (protokols Nr.12, 74.§))*

5.4. interešu izglītības un profesionālās ievirzes izglītības iestāžu direktoru algas likme ir atbilstoša MK Noteikumiem, bet pašvaldība var noteikt līdz 30% augstāku algas likmi, pamatojoties uz izglītības iestādes vadītāju profesionālās darbības novērtēšanas rezultātiem. Izglītības iestāžu vadītāju darba slodzes un darba algas likmes apstiprina pašvaldības izpilddirektors ar rīkojumu, sedzot tās no pašvaldības budžeta līdzekļiem.

**III. Valsts mērķdotācijas sadales kārtība pedagogu darba samaksai**

**Saldus novada pašvaldības izglītības iestādēs**

6. Valsts budžeta mērķdotācija izglītības iestādēm tiek aprēķināta un sadalīta saskaņā ar MK Noteikumiem un citiem uz pedagogu darba samaksu attiecināmiem Latvijas Republikā spēkā esošiem normatīvajiem aktiem. Valsts budžeta mērķdotācijas sadalījumus apstiprina pašvaldības izpilddirektors ar rīkojumu.

7. Pedagogu algas likmes paaugstināšanai vai piemaksu nodrošināšanai var piešķirt lielāku mērķdotācijas apmēru izglītības iestādēm, kas nodrošina kvalitatīvu izglītības procesu atbilstoši *Saldus novada izglītības attīstības koncepcijai 2022-2028,* izvērtējot katras izglītības iestādes atbilstību kvalitatīvajiem un kvantitatīvajiem indikatoriem.

8. No pašvaldībai piešķirtās mērķdotācijas var veidot rezerves fondu 1% apmērā, kas tiek izlietots neparedzētiem gadījumiem (ilgstoši slimojošo izglītojamo apmācībai, reemigrējošo izglītojamo atbalstam, normatīvajos aktos noteikto pabalstu un kompensāciju izmaksai un citiem gadījumiem).

9. Katra izglītības iestāde izstrādā un saskaņo ar Saldus novada pašvaldības Izglītības pārvaldi un Finanšu nodaļu:

9. 1. naudas balvu un prēmiju noteikšanas kārtību;

9. 2. piemaksu noteikšanas kārtību.

**IV. Pedagogu darba samaksa no pašvaldības budžeta līdzekļiem**

10. Pirmsskolas izglītības iestāžu, interešu izglītības iestāžu un profesionālās ievirzes izglītības iestāžu vadītājiem, viņu vietniekiem un metodiķiem, pedagoģiskajiem darbiniekiem zemāko mēneša darba algas likmi nosaka atbilstoši MK Noteikumos noteiktai darba algas likmei, ja pašvaldība ar domes lēmumu nav noteikusi citādi. Izglītības iestāžu vadītājiem darba algas apmēru apstiprina pašvaldības izpilddirektors ar rīkojumu uz kalendārā gada 1.janvāri un 1. septembri.

11. Atbilstoši 2. un 5. punktam pirmsskolas izglītības, interešu un profesionālās ievirzes izglītības iestādēm, kurām pietrūkst valsts finansējuma, lai nodrošinātu izglītības programmas īstenošanu, pedagogu darba samaksai piešķir papildus finansējumu no pašvaldības budžeta.

**V. Perspektīvie jautājumi**

12. Ja audzēkņu skaits pirmsskolas grupā (ja ir nokomplektēta tikai viena grupa) ir mazāks par 10, tad dome var pieņemt lēmumu par turpmāko grupas darbību.

13. Izvērtējot izglītības kvalitātes riska indikatorus, dome var pieņemt lēmumu par izglītības iestādes likvidāciju vai reorganizāciju ar nākošā mācību gada 1. septembri.

14. Saldus Bērnu un jaunatnes centrs ir novada kopējo interešu izglītības konkursu un pasākumu norises un organizēšanas vieta visiem novada audzēkņiem. Interešu izglītībai paredzētais valsts mērķdotācijas un pašvaldības finansējums tiek sadalīts atbilstoši pašvaldības pieņemtajiem noteikumiem.

15. Iestādes vadītājs var noteikt līdz 10% piemaksu pedagogam, kurš veic pedagoga mentora darbu un nodrošina atbalsta pasākumus pedagogiem, kuri mācās, iegūstot skolotāja kvalifikāciju, vai nodrošina atbalsta pasākumus divus gadus pēc skolotāja kvalifikācijas iegūšanas, ja ir apstiprināti finanšu līdzekļi iestādes budžetā.

16. Izglītības process tiek realizēts visās izglītības iestāžu reģistrā iekļautajās Saldus novada pašvaldības dibinātajās izglītības iestādēs spēkā esošo normatīvo aktu noteiktajā kārtībā.

**VI. Noslēguma jautājumi**

17. Noteikumi stājas spēkā 2024. gada 1. septembrī.

18. Ar šo noteikumu spēkā stāšanos atzīt par spēku zaudējušiem 2023. gada 27. septembra Saldus novada domes Noteikumus Nr. 14 “Par pedagogu samaksas kārtību Saldus novada pašvaldības izglītības iestādēs” (sēdes protokols Nr.11,7 §).

Domes priekšsēdētājs Māris Zusts